તેમના જીવનની જોવા જેવી અને જાણવા જેવી ખૂબી એ છે કે સતસંગના ક્ષેત્રમાં પ્રવેશ કર્યો ત્યારે સતસંગનો પ્રારંભ સંત તુલસીદાસની સાખીથી કર્યો અને સમાપન પણ સંત તુલસીદાસની સાખીથી કર્યું. જે તેમના સંતપણાના હદયના દર્શન કરાવે છે. સંત બાબુરામ પોતે શુધ્ધ પુરુષ હતા. પોતાના આત્મ સ્વરૂપનું દર્શન કરાવતાં. અન્ય ભાવિક ભકતો સાથેની વાતચીતમાં જણાવેલું કે "હું શુધ્ધ પુરુષ છું, મારામાં કોઈ પણ પ્રકારનો સ્વાર્થ કે વિકાર નથી. મારું શરણું લીધા પછી આડી અવળી ચાલ ચાલનારને મારુ શરણું પચશે નહિ. " વળી "સતસંગ એ મારું બળ છે. એ બળનો ઉપયોગ મારે મારા સંકટ સમયે કરવાનો હોય છે. "